**Līgums Nr.\_\_\_\_\_\_\_\_\_\_\_\_\_\_**

**Par īslaicīgās sociālās aprūpes jeb “atelpas brīža” pakalpojuma nodrošināšanu**

Siguldā 2019.gada 22. janvāris

**Siguldas novada pašvaldība**, reģistrācijas Nr.90000048152, juridiskā adrese: Pils ielā 16, Sigulda, Siguldas novads, tās izpilddirektores Jeļenas Zarandijas personā, kura rīkojas pamatojoties uz 2017.gada 10.augusta Siguldas novada pašvaldības domes saistošajiem noteikumiem Nr.20 „Siguldas novada pašvaldības nolikums”, turpmāk- MAKSĀTĀJS, no vienas puses

**Siguldas novada pašvaldības SOCIĀLAIS DIENESTS,** reģistrācijas Nr.90009236184, adrese: Zinātnes ielā 7, Siguldas pagastā, Siguldas novadā, tā vadītājas Kristīnes Freibergas personā, kura rīkojas uz 2017.gada 9.novembra nolikuma Nr.33/2017 “Siguldas novada pašvaldības Sociālā dienesta nolikums” pamata, turpmāk – PASŪTĪTĀJS, no otras puses un

**Biedrība „Cerību spārni”,** reģistrācijas Nr.40008078885, juridiskā adrese: Institūta iela 5A, Siguldas pagasts, Siguldas novads, tās valdes locekles Mārītes Konrādes, valdes locekles Rudītes Priedes un valdes locekles Līgas Zālītes personā, turpmāk – Pakalpojuma sniedzējs, no trešās puses, visas puses kopā saukti - Puses, katrs atsevišķi – Puse, ievērojot starp Rīgas plānošanas reģionu un Siguldas novada Domi 2016.gada 27.aprīlī noslēgto sadarbības līgumu par ES struktūrfondu projekta „Deinstitucionalizācija un sociālie pakalpojumi personām ar invaliditāti un bērniem” īstenošanu, un saskaņā ar rīkotā iepirkuma “Īslaicīgās aprūpes jeb "atelpas brīža" pakalpojuma nodrošināšana” (identifikācijas Nr. SNP 2018/55) iesniegto piedāvājumu noslēdz līgumu par Īslaicīgās aprūpes jeb "atelpas brīža" pakalpojuma nodrošināšanu, turpmāk – līgums:

1. **Līguma priekšmets**
   1. PASŪTĪTĀJS pasūta, MAKSĀTĀJS apmaksā un PAKALPOJUMA SNIEDZĒJS nodrošina īslaicīgu sociālās aprūpes jeb “atelpas brīža” pakalpojumu PAKALPOJUMA SNIEDZĒJA telpās (turpmāk – Pakalpojums):
      1. bērniem ar funkcionāliem traucējumiem, kuriem ir noteikta invaliditāte un kuri dzīvo ģimenēs;
      2. pilngadīgas personas ar garīga rakstura traucējumiem, kuras potenciāli var nonākt valsts ilgstošas aprūpes institūcijā un kurām ir noteikta smaga vai ļoti smaga invaliditāte (I vai II invaliditātes grupa) un kuru likumiskajiem pārstāvjiem PASŪTĪTĀJS ir piešķīris īslaicīgās aprūpes jeb "atelpas brīža" pakalpojumu atbilstoši Ministru kabineta 2015.gada 16.jūnija noteikumiem Nr.313 “Darbības programmas "Izaugsme un nodarbinātība" 9.2.2.specifiskā atbalsta mērķa "Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem" 9.2.2.1.pasākuma "Deinstitucionalizācija" īstenošanas noteikumi” (turpmāk – MK noteikumi Nr.313) un šī līguma noteikumiem (turpmāk – Pakalpojuma saņēmējs).
   2. Pakalpojuma ietvaros PAKALPOJUMA SNIEDZĒJS nodrošina Pakalpojuma saņēmējam īslaicīgu sociālo aprūpi – uzraudzību, ēdināšanu četras reizes dienā, pastaigas, saturīgu brīvā laika pavadīšanu, speciālistu konsultācijas, pašaprūpes un sociālo prasmju uzturēšanu, atbilstoši līgumam, Pakalpojuma aprakstam (3.pielikums) un PASŪTĪTĀJA nosūtījumam.
   3. PAKALPOJUMA SNIEDZĒJS Pakalpojumu sniedz Pakalpojuma saņēmējam, kuram PASŪTĪTĀJSir izsniedzis nosūtījumu Pakalpojuma saņemšanai (1.pielikums), šādā institūcijā - biedrības "Cerību spārni" struktūrvienība sociālais atbalsta centrs "Cerību māja", adrese “Kārkli”, Siguldas pagastā, Siguldas novadā.
2. **Līguma termiņš**

2.1. Līgums stājas spēkā ar Pušu parakstīšanas brīdi un ir spēkā līdz **2020.gada 31.decembrim** un līdz Pušu saistību pilnīgai izpildei.

1. **Pakalpojuma maksa un norēķinu kārtība**
   1. Maksa par Pakalpojuma sniegšanu vienam Pakalpojumu saņēmējam ir 42,00 euro diennaktī.
   2. Pakalpojuma maksā ir iekļautas visas izmaksas, kas saistītas ar normatīvajos aktos noteiktajām prasībām atbilstoša Pakalpojuma sniegšanu, kā arī visi Latvijas Republikā noteiktie nodokļi, nodevas un citas izmaksas.
   3. Kopējā Līguma summa ir līdz 40 320.00 EUR (četrdesmit tūkstoši trīs simti divdesmit *euro*, 00 centi), tajā skaitā visi Latvijas Republikā noteiktie nodokļi, nodevas, ja tādi paredzēti. Pakalpojumu PASŪTĪTĀJS pasūta pēc nepieciešamības, tam nav pienākums iztērēt visu Līguma summu.
   4. MAKSĀTĀJS norēķinās ar Pakalpojuma sniedzēju par Pakalpojuma saņēmējam sniegto Pakalpojumu 10 (desmit) darba dienu laikā, pēc Pakalpojuma sniedzējA sagatavotā rēķina iesniegšanas PASŪTĪTĀJAM. Pamats minētā rēķina apmaksai ir PASŪTĪTĀJA saskaņota atskaite (2.pielikums).
   5. Līguma 3.4.punktā minētajā rēķinā PAKALPOJUMA SNIEDZĒJS norāda šādu informāciju: Pakalpojuma saņēmēja vārdu, uzvārdu, personas kodu, atsauci uz projektu: Nr.9.2.2.1./15/I/002 un Pakalpojuma sniegšanas periodu.
   6. Par apmaksas dienu tiek uzskatīta diena, kad MAKSĀTĀJS veicis apmaksu PAKALPOJUMA SNIEDZĒJA norādītajā bankas kontā.
2. **Pušu pienākumi**
   1. MAKSĀTĀJAM irpienākums norēķināties par sniegto Pakalpojumu līgumā noteiktajā termiņā, kārtībā un apmērā.
   2. PASŪTĪTĀJApienākumi:
      1. pēc rakstiska pieprasījuma, sniegt PAKALPOJUMA SNIEDZĒJAMmetodiskus skaidrojumus par sniegtā Pakalpojuma kvalitātes prasībām;
      2. informēt PAKALPOJUMA SNIEDZĒJUpar sniegtā Pakalpojuma neatbilstību līgumā un normatīvajos aktos noteiktajiem kvalitātes kritērijiem, iesniedzot paziņojumu par konstatētajiem pārkāpumiem;
      3. pārbaudīt 5 (piecu) darba dienu laikā PAKALPOJUMA SNIEDZĒJA izrakstītā un iesniegtā rēķina atbilstību iesniegtajai atskaitei (2.pielikums) un līguma nosacījumiem;
      4. ja PAKALPOJUMA SNIEDZĒJA iesniegtais rēķins un atskaite atbilst līguma nosacījumiem ne vēlāk kā 5 (piecas) darba dienas pēc rēķina un atskaites (2.pielikums) saņemšanas no PAKALPOJUMA SNIEDZĒJA, nodot PAKALPOJUMA SNIEDZĒJArēķinu MAKSĀTĀJAM.
   3. PAKALPOJUMA SNIEDZĒJApienākumi:
      1. uzņemt Pakalpojuma saņēmēju ar PASŪTĪTĀJA izsniegtu nosūtījumu (1.pielikums) un sniegt Pakalpojumu nosūtījumā norādītajā termiņā;
      2. sniegt Pakalpojumu atbilstoši normatīvajos aktos (t.sk. MK noteikumu Nr. 313) un līgumā noteiktajām prasībām, ievērojot Pakalpojuma apjomu un nodrošinot Pakalpojuma kvalitāti;
      3. nodrošināt PASŪTĪTĀJA pārstāvjiem iespēju netraucēti veikt Pakalpojuma kvalitātes un apjoma kontroli;
      4. pēc PASŪTĪTĀJA pieprasījuma rakstveidā sniegt informāciju par Pakalpojuma saņēmējam sniegtā Pakalpojuma gaitu;
      5. nekavējoties rakstiski informēt PASŪTĪTĀJUpar neiespējamību vai paredzamo nespēju sniegt Pakalpojumu;
      6. 3 (trīs) darba dienu laikā informēt PASŪTĪTĀJUpar izmaiņām, kas attiecas uz Pakalpojuma īstenošanu (darbinieku maiņa, speciālistu un pakalpojumu pieejamība, problēmsituācijas, jaunas aktivitātes u.tml.);
      7. veikt Pakalpojuma saņēmēju uzskaiti;
      8. ne vēlāk kā 5 (piecas) darba dienas pēc Pakalpojuma sniegšanas beigām Pakalpojuma saņēmējam, iesniegt PASŪTĪTĀJAM atskaiti (2.pielikums) un rēķinu;
      9. ja PASŪTĪTĀJS konstatējis iesniegtā rēķina neatbilstību atskaitei, sniegt precizējumus 5 (piecu) darba dienu laikā pēc precizējumu pieprasījuma saņemšanas brīža;
      10. nodrošināt līguma izpildes laikā par Pakalpojuma saņēmējiem iegūto fizisko personu datu aizsardzību atbilstoši spēkā esošo normatīvo aktu prasībām;
      11. pēc PASŪTĪTĀJA pieprasījuma sniegt informāciju un dokumentus par līgumā paredzēto saistību izpildi;
      12. atbildēt par pretenzijām un atlīdzināt zaudējumus, kas radušies PAKALPOJUMA SNIEDZĒJA līgumā noteikto saistību neizpildes dēļ;
      13. no Līguma spēkā stāšanās dienas 5 (piecu) darba dienu laikā iesniegt saskaņošanai PASŪTĪTĀJAM līguma projekta redakciju (par pakalpojuma nodrošināšanu Pakalpojuma saņēmējiem), kādu PAKALPOJUMA SNIEDZĒJS iecerējis slēgt ar Pakalpojumu saņēmēju likumiskajiem pārstāvjiem. PAKALPOJUMA SNIEDZĒJS ir tiesīgs Pakalpojumu sniegšanai izmantot tikai to līguma projekta versiju (par pakalpojuma nodrošināšanu Pakalpojuma saņēmējiem), kas saskaņota šajā apakšpunktā noteiktajā kārtībā ar PASŪTĪTĀJU.
3. **Pušu tiesības**
   1. MAKSĀTĀJAM ir tiesības neveikt maksājumu, ja PAKALPOJUMA SNIEDZĒJS nav iesniedzis PASŪTĪTĀJAM atbilstošu atskaiti un rēķinu.
   2. PASŪTĪTĀJA tiesības:
      1. saņemt pilnīgu, patiesu un saprotamu informāciju par Pakalpojuma saņēmējam sniegtā Pakalpojuma gaitu;
      2. veikt sniegtā Pakalpojuma kvalitātes pārbaudi saskaņā ar normatīvajiem aktiem un līguma nosacījumiem;
      3. veikt PAKALPOJUMA SNIEDZĒJA izrakstītā rēķina atbilstības iesniegtajai atskaitei (2.pielikums) pārbaudi. Ja PAKALPOJUMA SNIEDZĒJA iesniegtajā rēķinā konstatētas neatbilstības, lūgt sniegt precizējumus.
   3. PAKALPOJUMA SNIEDZĒJAtiesības:
      1. pieprasīt un saņemt no PASŪTĪTĀJAinformāciju ar Pakalpojuma sniegšanu saistītu jautājumu risināšanai;
      2. saņemt samaksu par sniegto Pakalpojumu līgumā noteiktā kārtībā un apmērā.
   4. Gadījumā, ja MK noteikumu Nr.313 25.3.apakšpunktā mainās minētais kompensāciju apmērs, tad PASŪTĪTĀJAM un MAKSĀTĀJAM ir tiesības pārskatīt un vienpusēji mainīt Pakalpojuma cenas nepārsniedzot MK noteikumos Nr.313 noteiktos izcenojumus.
4. **Pušu atbildība** 
   1. Puses ir materiāli atbildīgas gadījumā, ja netiek pildīti vai tiek nepienācīgi pildīti līguma noteikumi, kā rezultātā kāda no Pusēm citas Puses vainas dēļ cietusi zaudējumus. Vainīgā Puse atlīdzina cietušajai Pusei radušos faktiskos zaudējumus saskaņā ar Civillikumu.
   2. Par Pakalpojuma sniegšanu neatbilstoši MK noteikumiem Nr.313, ja to konstatējis PASŪTĪTĀJS un sastādījis aktu par konstatēto pārkāpumu, PAKALPOJUMA SNIEDZĒJAM var tikt piemērots līgumsods 50,00 EUR (piecdesmit *euro*, 00 centi) apmērā par katru konstatēto pārkāpumu. Līgumsoda samaksa neatbrīvo PAKALPOJUMA SNIEDZĒJU no pienākumu izpildes.
   3. PAKALPOJUMA SNIEDZĒJS var piemērot MAKSĀTĀJAM līgumsodu 1% (viena procenta) apmērā no neapmaksātajā rēķinā norādītās maksas par sniegto Pakalpojumu par katru kavējuma dienu, ja MAKSĀTĀJS kavē šā līguma 3.4.punktā noteikto Pakalpojuma apmaksas termiņu, bet ne vairāk kā 10 % apmērā no summas, kuras samaksa tiek kavēta, izņemot, ja samaksa tiek kavēta PAKALPOJUMA SNIEDZĒJA vainas dēļ.
   4. PASŪTĪTĀJS var vienpusēji izbeigt līgumu, par to 2 (divas) nedēļas iepriekš rakstveidā paziņojot PAKALPOJUMA SNIEDZĒJAM, ja:
      1. 2 (divu) nedēļu laikā no paziņojuma par sniegtā Pakalpojuma neatbilstību līgumam un normatīvajos aktos noteiktajam saņemšanas, PAKALPOJUMA SNIEDZĒJS to nav novērsis;
      2. ja PAKALPOJUMA SNIEDZĒJS pārkāpis līguma vai normatīvo aktu nosacījumus un tas radījis kaitējumu PASŪTĪTĀJAM vai MAKSĀTĀJAM, vai Pakalpojuma saņēmējam vai, ja PAKALPOJUMA SNIEDZĒJS sniedzis nepatiesu informāciju par Pakalpojumu;
      3. objektīvu iemeslu dēļ nav iespējams turpināt līgumu vai turpmāk nav nepieciešamība pēc Pakalpojuma.
   5. PAKALPOJUMA SNIEDZĒJAM ir tiesības vienpusēji izbeigt līgumu, par to rakstveidā paziņojot MAKSĀTĀJAJAM un PASŪTĪTĀJAM 2 (divas) nedēļas iepriekš, ja MAKSĀTĀJS ir kavējis maksājumus par sniegto Pakalpojumu vairāk kā 5 (piecas) reizes, izņemot, ja samaksa tiek kavēta PAKALPOJUMA SNIEDZĒJA vainas dēļ.
5. **Nepārvarama vara**
   1. Neviena no Pusēm nav atbildīga par līgumā noteikto saistību neizpildi vai nepienācīgas izpildes rezultātā nodarītajiem zaudējumiem, ja līgumu nav bijis iespējams izpildīt nepārvaramas varas apstākļu rezultātā, t.i., dabas stihija, ugunsgrēks, karš, militārās operācijas, tādu valsts normatīvo tiesību aktu pieņemšana, kas sarežģī, ierobežo vai aizliedz līgumā paredzēto darbību.
   2. Nepārvaramas varas gadījumā Pakalpojuma izpildes pienākums tiek apturēts uz attiecīgā nepārvaramas varas notikuma pastāvēšanas laiku un līguma termiņi ir attiecīgi pagarināmi. Nepārvaramai varai ilgstot vairāk par 3 (trīs) mēnešiem, jebkura Puse ir tiesīga izbeigt līguma izpildi, par to paziņojot otrai Pusei rakstiski.
6. **Konfidencialitātes nosacījumi**
   1. Puses vienojas, ka uz jebkuru informāciju, kas iegūta līguma izpildes laikā, t.sk. uz informāciju, kas vienai Pusei kļuvusi zināma par otru un tās klientiem (tajā skaitā Pakalpojumu saņēmējiem), ir attiecināma konfidencialitāte. Konfidencialitāte nav attiecināma uz informāciju, kas pieejama publiskajās datu bāzēs.
   2. Puses apņemas bez otras Puses iepriekšējas rakstveida piekrišanas neizpaust līguma izpildes ietvaros iegūto informāciju, izņemot līguma 8.4.punktā minētajos gadījumos. Šis nosacījums ir spēkā gan līguma izpildes laikā, gan arī pēc tā darbības termiņa izbeigšanās.
   3. Puses apņemas sniegt informāciju saviem darbiniekiem tikai tādā apjomā, kas nepieciešama līgumā paredzēto saistību izpildei.
   4. Ja līguma 8.1. un 8.2.punktā minēto informāciju pieprasa Latvijas Republikas kompetentās institūcijas, kurām uz to ir likumīgas tiesības, Pusei ir tiesības sniegt šādu informāciju bez otras Puses iepriekšējas piekrišanas.
   5. Puse, kura pati vai tās piesaistītās personas neievēro konfidencialitātes pienākumu, sedz otrai Pusei radušos tiešos zaudējumus.
7. **Nobeiguma noteikumi**
   1. Visi ar līgumu saistītie strīdus jautājumi tiek risināti Pušu savstarpēju sarunu ceļā. Ja vienošanās netiek panākta, - strīdus jautājumi tiek risināti Latvijas Republikas normatīvajos aktos noteiktajā kārtībā vispārējās jurisdikcijas tiesā.
   2. Grozījumi vai papildinājumi Līgumā noformējami rakstiski, Pusēm tos parakstot. Visi pēc līguma spēkā stāšanās izdarītie grozījumi vai papildinājumi ir līguma neatņemama sastāvdaļa.
   3. Ja kāda no Pusēm maina savu juridisko adresi un/ vai bankas rekvizītus, tā ne vēlāk kā 5 (piecu) dienu laikā pēc izmaiņu veikšanas par to rakstiski paziņo otrai Pusei. Ja Puse par Līgumā norādītās adreses maiņu nav paziņojusi pārējām Pusēm vai nav to izdarījusi savlaicīgi, tad pārējo Pušu paziņojumi tiek uzskatīti par saņemtiem, ja tie nosūtīti uz Puses juridisko adresi.
   4. Pušu juridiskā statusa izmaiņu gadījumā līgums saglabā savu spēku pilnā apjomā to tiesību un saistību pārņēmējiem.
   5. Visos pārējos līgumā neatrunātajos jautājumos Puses vadās no Latvijas Republikā spēkā esošajiem normatīvajiem aktiem.
   6. Līgums sastādīts latviešu valodā uz 10 (desmit) lapām, 3 eksemplāros ar vienādu juridisku spēku, pa vienam eksemplāram katrai Pusei.
8. **Pušu rekvizīti un paraksti**